CELEX: 
Language: bg
Date: 2018-12-18 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за изготвяне на временен списък на високорискови растения, растителни продукти или други обекти по смисъла на член 42 от Регламент (ЕС) 2016/2031, както и списък на растения, за чието въвеждане в Съюза не се изискват фитосанитарни сертификати по смисъла на член 73 от посочения регламент

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 18.12.2018 година
            
            
               за изготвяне на временен списък на високорискови растения, растителни продукти или други обекти по смисъла на член 42 от Регламент (ЕС) 2016/2031, както и списък на растения, за чието въвеждане в Съюза не се изискват фитосанитарни сертификати по смисъла на член 73 от посочения регламент 
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (EС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (EС) № 228/2013, (EС) № 652/2014 и (EС) № 1143/2014 на Европейския парламент и на Съвета и за отмяна на директиви 69/464/EИО, 74/647/EИО, 93/85/EИО, 98/57/EО, 2000/29/EО, 2006/91/EО и 2007/33/EО на Съвета
                  1
               , и по-специално член 42, параграф 3 и член 73 от него,
            
            
               като има предвид, че:
            
            
               (1)В съответствие с член 42, параграф 3 от Регламент (ЕС) 2016/2031, въз основа на предварителна оценка Комисията приема актове за изпълнение, в които временно са включени високорискови растения, растителни продукти или други обекти, които пораждат риск от вредители на неприемливо ниво за територията на Съюза.
            
            
               (2)След приемането на посочения регламент бяха извършени няколко предварителни оценки относно това дали растенията и растителните продукти с произход от трети държави пораждат риск от вредители на неприемливо ниво за територията на Съюза. Заключението от тези оценки е, че тъй като някои растения и растителни продукти отговарят на един или повече от критериите, посочени в приложение III към същия регламент, те могат да бъдат определени като „високорискови растения“ или „високорискови растителни продукти“ по смисъла на член 42 от регламента. В предварителните оценки на риска се заключава също така, че семената и in vitro материалът от такива „високорискови растения“ следва да бъдат изключени от обхвата на настоящия регламент, тъй като рискът от вредители е на приемливо ниво. Освен това от обхвата на настоящия регламент следва да бъдат изключени и предназначените за засаждане дървесни видове, чийто растеж е естествено или изкуствено потиснат, тъй като по отношение на техния внос се прилагат специални изисквания съгласно Директива 2000/29/ЕО, за да се намали до приемливо равнище рискът от вредители, като предстои да се прилагат и специалните изисквания по член 41 от Регламент (EС) 2016/2031, считано от 14 декември 2019 г. 
            
            
               (3)За растенията за засаждане, различни от семена, in vitro материал и предназначени за засаждане дървесни видове, чийто растеж е естествено или изкуствено потиснат, от Acacia Mill., Acer L., Albizia Durazz., Alnus Mill., Annona L., Bauhinia L., Berberis L., Betula L., Caesalpinia L., Cassia L., Castanea Mill., Cornus L., Corylus L., Crataegus L., Diospyros L., Fagus L., Ficus carica L., Fraxinus L., Hamamelis L., Jasminum L., Juglans L., Ligustrum L., Lonicera L., Malus Mill., Nerium L., Persea Mill., Populus L., Prunus L., Quercus L., Robinia L., Salix L., Sorbus L., Taxus L., Tilia L., Ulmus L., и растенията Ullucus tuberosus Loz., е известно, че са гостоприемници на обичайни вредители със значително въздействие върху растителни видове с голямо икономическо, социално или екологично значение за Съюза. За тези растения е известно също, че обикновено съдържат вредители, без да показват признаци на тези вредители или тези признаци се проявяват след латентен период. Това намалява възможността за откриване на наличието на такива вредители по време на проверки при въвеждането на тези растения на територията на Съюза. Освен това посочените растения за засаждане обикновено се въвеждат в Съюза под формата на храсти и дървета и обичайно се срещат в Съюза под такава форма. С оглед на това съществуващите мерки, регламентиращи въвеждането на растенията за засаждане, посочени в приложение I към настоящия регламент, и растенията Ullucus tuberosus Loz. с произход от трети държави, не се считат за достатъчни, за да се предотврати въвеждането на вредители. Поради това изброените в приложение I растения за засаждане и растения Ullucus tuberosus Loz. следва да бъдат включени в списъка като високорискови растения по смисъла на член 42, параграф 1 от Регламент (ЕС) 2016/2031 и тяхното въвеждане на територията на Съюза да бъде временно забранено.
            
            
               (4)За плодовете от Momordica L. е известно, че са гостоприемници на Thrips palmi Karny и осигуряват важен път за въвеждането и установяването на този вредител, за който е известно, че има потенциал да окаже значително въздействие върху растителни видове с голямо икономическо, социално или екологично значение за територията на Съюза. Този вредител обаче не се среща във всички трети държави, нито във всички области в дадена трета държава, в която е известно, че се среща. Също така някои трети държави разполагат с ефективни мерки за намаляване на риска от посочения вредител. С оглед на това плодовете от Momordica L. с произход от трети държави или части от тях, в които е известно, че се среща посоченият вредител и липсват ефикасни мерки за намаляване на свързания с него риск, отговарят на условията за високорискови растения по смисъла на член 42, параграф 1 от Регламент (ЕС) 2016/2031, поради което въвеждането в Съюза на тези растения следва да бъде временно забранено.
            
            
               (5)За дърветата Ulmus L. е известно е, че са гостоприемници на вредителя Saperda tridentata Olivier и осигуряват важен път за въвеждането и установяването му. Този вредител има значително въздействие върху растителни видове с голямо икономическо, социално или екологично значение за територията на Съюза Той обаче не се среща във всички трети държави, нито в определени области в дадена трета държава, в която е известна появата му. С оглед на това дървеният материал от дървета Ulmus L. с произход от трети държави или области в трети държави, в които е известно, че се среща Saperda tridentata Olivier, отговаря на условията за високорисков растителен продукт по смисъла на член 42, параграф 1 от Регламент (ЕС) 2016/2031. Поради това въвеждането в Съюза на този дървен материал следва да бъде временно забранено.
            
            
               (6)Посочените в съображения 3, 4 и 5 растения и растителни продукти не са включени в списъка в съответствие с член 40 на Регламент (ЕС) 2016/2031 или са включени само по отношение на определени трети държави. Освен това според съответните предварителни оценки те не са обхванати в достатъчна степен от определените в член 41 от посочения регламент изисквания по отношение на всички трети държави и не подлежат на временните мерки по член 49 от същия регламент. 
            
            
               (7)Посочените в съображения 3, 4 и 5 растения и растителни продукти все още не са били подложени на цялостна оценка на риска, която се изисква, за да определи дали те представляват неприемливо ниво на риск поради вероятността да са гостоприемници на карантинен вредител от значение за Съюза или дали този риск може да бъде намален до приемливо ниво чрез прилагането на определени мерки. Ако бъде констатирано търсене на внос на тези растения и растителни продукти, те трябва да бъдат подложени на оценка на риска, която да се извърши в съответствие с акт за изпълнение, приет съгласно член 42, параграф 6 от Регламент (ЕС) 2016/2031.
            
            
               (8)В съответствие с член 73 от Регламент (ЕС) 2016/2031 Комисията трябва да определи чрез актове за изпълнение, че за въвеждането на територията на Съюза на растения, различни от включените в списъка по член 72, параграф 1, се изисква фитосанитарен сертификат. 
            
            
               (9)В тези актове за изпълнение обаче трябва да се определи, че за такива растения не се изисква фитосанитарен сертификат, когато оценка, основана на доказателства за риска от вредители и на опита от търговията, показва, че подобен сертификат не е необходим. 
            
            
               (10)След приемането на посочения регламент бяха извършени множество оценки на риска от вредители и на опита от търговията с редица растения, различни от растения за засаждане, с произход от трети държави. 
            
            
               (11)Съгласно тези оценки плодовете от Ananas comosus (L.) Merrill, Cocos nucifera L., Durio zibethinus Murray, Musa L. и Phoenix dactylifera L. не са гостоприемници на карантинни вредители от значение за Съюза или вредители, за които се прилагат мерките, приети съгласно член 30 от Регламент (ЕС) 2016/2031, или на обичайни вредители, които могат да имат въздействие върху растителни видове, отглеждани на територията на Съюза. Освен това не е имало огнища на вредители, свързани с въвеждането на посочените плодове от една или повече трети държави. За нито един от посочените видове плодове не е отчетено повтарящо се засичане поради наличие на карантинни вредители от значение за Съюза или вредители, за които се прилагат мерките, приети съгласно член 30 от посочения регламент, при тяхното въвеждане на територията на Съюза. 
            
            
               (12)Предвид факта, че тези плодове отговарят на всички критерии от приложение VI към Регламент (ЕС) 2016/2031, за въвеждането им на територията на Съюза не следва да се изисква фитосанитарен сертификат. 
            
         
         
            
               (13)И двата списъка, които трябва да бъдат изготвени съгласно член 42, параграф 3 и член 73 от Регламент (ЕС) 2016/2031, се отнасят до правила за внос, основани на сходни критерии за оценка на риска, както са посочени в приложения III и VI към същия регламент. Те са съсредоточени върху рисковете, породени от съответните растения и растителни продукти, а не върху рисковете от конкретни вредители. Разработени са съгласно обща методология за оценка на риска и се актуализират по същата методология въз основа на наличните технически и научни доказателства. Поради това е целесъобразно да бъдат включени в един регламент. 
            
            
               (14)Тъй като Регламент (ЕС) 2016/2031 се прилага от 14 декември 2019 г. и с цел да се осигури последователно прилагане на всички правила относно въвеждането в Съюза на растения, растителни продукти или други обекти, настоящият регламент следва да се прилага от същата дата.
            
            
               (15)Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
               Високорискови растения, растителни продукти и други обекти
            
            
               Растенията, растителните продукти и другите обекти, изброени в приложение I, се считат за високорискови растения, растителни продукти или други обекти по смисъла на член 42, параграф 1 от Регламент (ЕС) 2016/2031 и тяхното въвеждане на територията на Съюза се забранява, докато не бъде извършена оценка на риска.
            
            
               Член 2
               Фитосанитарен сертификат за въвеждането в Съюза на определени растения
            
            
               За въвеждането в Съюза на растения, различни от включените в списъка по член 72, параграф 1 от Регламент (ЕС) 2016/2031, се изисква фитосанитарен сертификат. 
            
            
               Плодовете, посочени в приложение II, обаче се освобождават от това изискване.
            
            
               Член 3
               Влизане в сила и прилагане
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Той се прилага от 14 декември 2019 г.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 18.12.2018 година.
            
            
               
                     За Комисията
               
               
                     Председател
                     Jean-Claude JUNCKER
               
               
            
         
         
            
                  
                     (1)
                  
                        ОВ L 317, 23.11.2016 г., стр. 4.
               
            
      
    ---documentbreak--- 
      
         
         
            
               BG
            
            
            
               ПРИЛОЖЕНИЕ I
            
            
               Списък на високорискови растения, растителни продукти или други обекти по смисъла на член 42, параграф 1 от Регламент (ЕС) 2016/2031
            
            
               1.Растения за засаждане, различни от семена, in vitro материал и предназначени за засаждане дървесни видове, чийто растеж е естествено или изкуствено потиснат, с произход от всички трети държави и принадлежащи към следните родове или видове:
            
            
                     
                        Код по КН
                     
                  
                  
                     
                        Описание
                     
                  
               
                     
                        ex 0602 
                     
                  
                  
                     
                        Acacia Mill.
                     
                  
               
                     
                        ex 0602 
                     
                  
                  
                     
                        Acer L.
                     
                  
               
                     
                        ex 0602 
                     
                  
                  
                     
                        Albizia Durazz.
                     
                  
               
                     
                        ex 0602 
                     
                  
                  
                     
                        Alnus Mill.
                     
                  
               
                     
                        ex 0602 
                     
                  
                  
                     
                        Annona L.
                     
                  
               
                     
                        ex 0602 
                     
                  
                  
                     
                        Bauhinia L.
                     
                  
               
                     
                        ex 0602 
                     
                  
                  
                     
                        Berberis L.
                     
                  
               
                     
                        ex 0602 
                     
                  
                  
                     
                        Betula L.
                     
                  
               
                     
                        ex 0602 
                     
                  
                  
                     
                        Caesalpinia L.
                     
                  
               
                     
                        ex 0602 
                     
                  
                  
                     
                        Cassia L.
                     
                  
               
                     
                        ex 0602 
                     
                  
                  
                     
                        Castanea Mill.
                     
                  
               
                     
                        ex 0602 
                     
                  
                  
                     
                        Cornus L.
                     
                  
               
                     
                        ex 0602 
                     
                  
                  
                     
                        Corylus L.
                     
                  
               
                     
                        ex 0602 
                     
                  
                  
                     
                        Crataegus L.
                     
                  
               
                     
                        ex 0602 
                     
                  
                  
                     
                        Diospyros L.
                     
                  
               
                     
                        ex 0602 
                     
                  
                  
                     
                        Fagus L.
                     
                  
               
                     
                        ex 0602 
                     
                  
                  
                     
                        Ficus carica L.
                     
                  
               
                     
                        ex 0602 
                     
                  
                  
                     
                        Fraxinus L.
                     
                  
               
                     
                        ex 0602 
                     
                  
                  
                     
                        Hamamelis L.
                     
                  
               
                     
                        ex 0602 
                     
                  
                  
                     
                        Jasminum L.
                     
                  
               
                     
                        ex 0602 
                     
                  
                  
                     
                        Juglans L.
                     
                  
               
                     
                        ex 0602 
                     
                  
                  
                     
                        Ligustrum L.
                     
                  
               
                     
                        ex 0602 
                     
                  
                  
                     
                        Lonicera L.
                     
                  
               
                     
                        ex 0602 
                     
                  
                  
                     
                        Malus Mill.
                     
                  
               
                     
                        ex 0602 
                     
                  
                  
                     
                        Nerium L.
                     
                  
               
                     
                        ex 0602 
                     
                  
                  
                     
                        Persea Mill.
                     
                  
               
                     
                        ex 0602 
                     
                  
                  
                     
                        Populus L.
                     
                  
               
                     
                        ex 0602 
                     
                  
                  
                     
                        Prunus L.
                     
                  
               
                     
                        ex 0602 
                     
                  
                  
                     
                        Quercus L.
                     
                  
               
                     
                        ex 0602 
                     
                  
                  
                     
                        Robinia L.
                     
                  
               
                     
                        ex 0602 
                     
                  
                  
                     
                        Salix L.
                     
                  
               
                     
                        ex 0602
                     
                  
                  
                     
                        Sorbus L.
                     
                  
               
                     
                        ex 0602 
                     
                  
                  
                     
                        Taxus L.
                     
                  
               
                     
                        ex 0602 
                     
                  
                  
                     
                        Tilia L.
                     
                  
               
                     
                        ex 0602 
                     
                  
                  
                     
                        Ulmus L.
                     
                  
               
               2.Растения Ullucus tuberosus с произход от всички трети държави.
            
            
                     
                        Код по КН
                     
                  
                  
                     
                        Описание 
                     
                  
               
                     
                        ex 0601 10 90
                     
                     
                        ex 0601 20 90
                     
                     
                        ex 0714 90 20
                     
                  
                  
                     
                        Ullucus tuberosus Loz.
                     
                  
               
               3.Плодове от Momordica L. с произход от трети държави или области в трети държави, в които е известно, че се среща Thrips palmi Karny и липсват ефикасни мерки за намаляване на свързания с този вредител риск. 
            
            
                     
                        Код по КН
                     
                  
                  
                     
                        Описание 
                     
                  
               
                     
                        ex 0709 99 90
                     
                  
                  
                     
                        Momordica L.
                     
                  
               
               4.Дървен материал от Ulmus L. с произход от трети държави или области в трети държави, в които е известно, че се среща Saperda tridentata Olivier.
            
            
                     
                        Код по КН
                     
                  
                  
                     
                        Описание 
                     
                  
               
                     
                        ex 4403 12 00
                     
                     
                        ex 4401 22 00
                     
                     
                        ex 4401 39 00
                     
                     
                        ex 4403 99 00 
                     
                     
                        ex 4407 99 
                     
                  
                  
                     
                        Ulmus L.
                     
                  
               
               ПРИЛОЖЕНИЕ II
            
            
               Списък на плодовете, за чието въвеждане в Съюза не се изисква фитосанитарен сертификат по смисъла на член 73 от Регламент (ЕС) 2016/2031
            
            
            
                     
                        Код по КН
                     
                  
                  
                     
                        Описание
                     
                  
               
                     
                        ex 0804 30 00
                     
                  
                  
                     
                        Ananas comosus (L.) Merrill
                     
                  
               
                     
                        ex 0801 12 00, ex 0801 19 00
                     
                  
                  
                     
                        Cocos nucifera L.
                     
                  
               
                     
                        ex 0810 60 00
                     
                  
                  
                     
                        Durio zibethinus Murray
                     
                  
               
                     
                        ex 0803 10 10, ex 0803 90 10
                     
                  
                  
                     
                        Musa L. 
                     
                  
               
                     
                        ex 0804 10 00
                     
                  
                  
                     
                        Phoenix dactylifera L.